Fosta noastră colegă Luiza Vasiliu a urmărit însă desfășurarea cazului și a publicat în urmă cu două săptămîni un amplu material pe platforma scena9.ro, intitulat „Profesoara care n-a stat în banca ei“, unde face și un portret acestei admirabile profesoare care, în cei 22 de ani de cînd se află în învățămînt, spune că a văzut cum profesorii sînt transformați în funcționari lipsiți de personalitate, constrînși să predea mecanic, fără judecăți critice în afara programei școlare.